কবিতাঃ"থমকে আছে বিশ্বটা"

কলমেঃ মোঃ মহিন উদ্দিন

তারিখঃ ০৪/০৪/২০২০

------------------------------------------

সোনার বাংলায় সুভাষ ভরা

কোথায় নির্মল বায়ু ?

আজকে দূষণ হচ্ছে সেটা

নিলে ফুরায় আয়ু।

আবার কবে দেখা হবে

জানেন বিধাতায়

মুক্ত বাতাস বয়বে কি আর

ছাতা বিহীন মাথায়।

সবুজ শ্যামল তরুলতায়

খেলতো কানামাছি,

তারাও আজি চুপটি দেখি

দেয়নিক আর হাঁচি ।

কোথা হতে আসলো সেটা

চলবে কতদিন ?

দুহাত তুলে জানায় সবি

করুনা প্রতিদিন।

ঘর ছাড়া ক যায়না আর

কোথাও পা রাখা,

দোয়েল,কোয়েল,ময়না,শালিক

পায়নি তাদের দেখা।

থমকে আছে বিশ্বটা আজ

কবে হবে জয় ?

দিনে দিনে বাড়ছে আরো

সৃষ্টি সেরার ভয়।

মা,মাটিতে লাশের মিছিল

দেখতে নাহি চায়,

আসুক ফিরে আবার সেথায়

সৃষ্টির সেরার দায়।

মুক্তমনে চলতে মোরা

চাই যে করুণা,

তুমিই পারো ব্যাধির বিদায়

দিতে করোনা ।